# Doctor Brants Narrenschiff/Kein Narr sein wollen

| « Aller Länder Kunde | Sebastian Brant Doctor Brants Narrenschiff | Keinen Scherz verstehen » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[88v]
Der narr Marsyas der verlor Das man jm abzoch hut vnd hor Hielt doch die sackpfiff / noch als vor
Die eygenschafft hat yeder narr Das er nit kan genemen war Das man syn spott / dar vmb verlor Der narr Marsyas / hut vnd hor
[89r]
Aber narrheyt ist so verblent
Ein narr zu$^o$ allen zyten wa$^e$nt Er sy witzig / so man sin lach Vnd ein juffta$^e$ding vß jm mach Stelt er sich ernstlich zu$^o$ der sach /
Das man jn ouch für witzig halt
Biß jm die pfiff vß dem ermel falt / Wer vil gu$^o$t hat / der hat vil fründ Dem hilfft man redlich ouch zu$^o$ sünd Ein yeder lu$^o$gt wie er jn schynd
So lang das wert / biß er würt arm
So spricht er heu / das gott erbarm Wie hatt ich vor / nochlouff so vil Kein fründ ist / der mich tro$^e$sten wil / Hett ich das vor by zyt betracht
Ich wa$^e$r noch rich / vnd nit veracht /
Ein groß torheit ist das für wor Welcher verdu$^o$t jn eynem jor Do er sin tag solt leben mitt Das er das üppeklich vß gitt
Vnd meynt zitlich fir oben han
Das er mo$^e$g noch dem ba$^e$ttel gan So jm dann stosßt vnder sin hend Armu$^o$t / verachtung / spott / ellend / Vnd er zerrissen loufft / vnd bloß
So kumbt jm dann der ruwen stoß /
Wol dem / der jm fründ machen kan Vß gu$^o$t / das er doch hye mu$^o$ß lan Die jn tro$^e$sten vnd by jm ston / So er ist allenthalb verlon
[89v]
Dar gegen ist mancher narr vff erd
Der sich an nymbt na$^e$rscher geberd Vnd wann man jnn joch schünd vnd süt So kund er doch gantz nütz dar mitt Dann das er ettwan die oren schütt
Will na$^e$rrisch syn mit allem fliß
Doch nyemans gefeltt syn narren wiß / Wie wol er glich eym narren du$^o$t Nymbt doch sin schympff niemans für gu$^o$t Ouch sprechen von jm ettlich gsellen
Der narr wolt sich gern na$^e$rrisch stellen
So kan er weder wiß noch gba$^e$rd Er ist ein narr vnd nyemans werd / Vnd ist eyn seltzen ding vff erd Mancher will syn eyn witzig man
Der sich nymbt der dorheyt an
Vnd meynt das man jn ru$^e$men sol Wann man spricht / der kan narrheyt wol Dar gegen sint vil narren ouch Die vß gebru$^o$tet hat eyn gouch
Die wellen von der wißheyt sagen
Es sy gehowen oder geschlagen So went sie witzig syn gezelt So man die doch für narren heltt / Wann man eyn narren knützschet klein
Als man dem pfeffer du$^o$t jm steyn
Vnd stieß jn dar jnn joch lang jor So blib er doch eyn narr als vor
Dann yedem narren das gebrist / Das wonolff / btriegolffs bru$^o$der ist
[90r]
Mancher der ließ sich halber schinden
Vnd jm alle viere mit seylen bynden Das jm alleyn ging gelt dar vß Vnd er vil golds hett jm sym huß Der lytt ouch das er la$^e$g zu$^o$ bett
Vnd er der richen siechtag hett
Vnd man jn wie eyn bu$^o$ben schiltt Echt er dar von hett zynß vnd gültt Mit zymlich nyeman benu$^e$gen will Wer vil hat / der will han zu$^o$ vil
Vß richtum übermu$^o$t entspringt
Richtum gar selten demu$^o$t bringt Was soll eyn dreck wann er nit stinckt / Vil sint alleyn / die hant keyn kynd Keyn bru$^e$der noch sunst nohe fründ
Vnd ho$^e$ren nit vff arbeyten doch
Ir ougen fült keyn richtum ouch Noch gdencken nit / wem werck ich vor Hab übelzyt ich gouch vnd tor Gott gibt manchem richtum vnd ere
Vnd gebrist synr sel / nüt anders mere
Dann das jm gott nit dar zu$^o$ gytt Das er das bruch zu$^o$ rechter zytt Ouch das nit nyessen zymlich getar Jo es eym fro$^e$mden füller spar /
Tantalus sitzt jnn wassers lust /
Vnd hat an wasser doch gebrust Wie wol er sicht die a$^e$ppfel an Hat er doch wenig freüd dar von Das schafft / das er jm selbs nüt gan